CELEX: 62010TN0362
Language: et
Date: 2010-08-27 00:00:00
Title: Kohtuasi T-362/10: 27. augustil 2010 esitatud hagi — Vtesse Networks versus komisjon

23.10.2010   
            
            
               ET
            
            
               Euroopa Liidu Teataja
            
            
               C 288/57
            
         
      27. augustil 2010 esitatud hagi — Vtesse Networks versus komisjon
      (Kohtuasi T-362/10)
      ()
      (2010/C 288/106)
      Kohtumenetluse keel: inglise
      
         Pooled
      
      
         Hageja: Vtesse Networks Ltd (Hertford, Ühendkuningriik) (esindaja: barrister H. Mercer QC)
      
         Kostja: Euroopa Komisjon
      
         Hageja nõuded
      
      
                  —
               
               
                  tunnistada hagi vastuvõetavaks;
               
            
                  —
               
               
                  tühistada komisjoni 12. mai 2010. aasta otsuse C(2010) 3204 riigiabi nr N 461/2009 juhtumis (ELT C 162, lk 1) punkt 72, ja
               
            
                  —
               
               
                  mõista hageja käesoleva menetluse kohtukulud välja kostjalt.
               
            
         Väited ja peamised argumendid
      
      Hageja palub oma ELTL artikli 263 alusel esitatud hagiavalduses, et komisjoni otsus C(2010) 3204 riigiabi nr N 461/2009 juhtumis (ELT C 162, lk 1) tühistataks osas, milles on otsustatud, et abimeede „Cornwall & Isles of Scilly Next Generation Broadband”, mille kaudu antakse Euroopa Regionaalarengu Fondist toetust järgmise põlvkonna lairibavõrkude kasutuselevõtuks Cornwall and Isles of Scilly piirkonnas, on ELTL artikli 107 lõike 3 punktiga c kooskõlas.
      Hagi põhjenduseks esitab hageja järgmised väited:
      
                   
               
               
                  Hageja väidab esiteks, et komisjon tegi ilmseid vigu asjaolude hindamisel eelkõige siis, kui ta leidis, et:
                  
                              a)
                           
                           
                              tegemist oli avatud hankemenetlusega, kus ei olnud diskrimineerimist ja oli tagatud konkurents; kuid ta oleks pidanud leidma, et hageja oli konkurentsist kõrvaldatud;
                           
                        
                              b)
                           
                           
                              olemaolevat infrastruktuuri võisid kasutada kõik pakkujad, kes seda taotlesid; valitsev operaator oli aga avalikult möönnud, et ta ei kasutanud seda infrastruktuuri, mis oli toodeteks komplekteeritud ja kõigile pakkujatele taotluse korral kättesaadav;
                           
                        
                              c)
                           
                           
                              üldine mõju konkurentsile oli positiivne; valitseva operaatori tegutsemine oli aga konkurentsi kõrvaldanud.
                           
                        
            
                   
               
               
                  Hageja lisab veel, et komisjon jättis kohaldamata/või rikkus ELTL artiklit 102, mis väljendus selles, et komisjoni otsuses C(2010) 3204 meetme konkurentsimõjule antud hinnang on kehtetu ja seetõttu on nimetatud otsus ebaseaduslik ega kuulu ELTL artikli 107 lõike 3 punkti c kohaldamisalasse; ELTL artikli 102 asjassepuutuvad rikkumised on järgmised:
                  
                              a)
                           
                           
                              olemasoleva pimekiudinfrastruktuuri ebaseaduslik komplekteerimine aktiivelektroonikaga;
                           
                        
                              b)
                           
                           
                              konkurentsivõimelistele pakkujatele kiudinfrastruktuurile ja/või kaablikanalisatsioonidele juurdepääsu andmisest keeldumine;
                           
                        
                              c)
                           
                           
                              hinnakruvi kuritarvitamine, komplekteerides kiudinfrastruktuuri aktiivelektroonikaga, et luua tooteid, mis ei võimalda hagejal või teistel konkurentidel hankemenetluses osaleda.
                           
                        
            
                   
               
               
                  Lõpuks väidab hageja, et komisjon rikkus tema kaitseõigusi muuhulgas eriti sellega, et ei algatanud ELTL artikli 108 lõikes 2 ettenähtud täiemahulist uurimismenetlust; rikkumine seisneb järgmistes asjaoludes:
                  
                              a)
                           
                           
                              esimesest ja teisest väitest lähtudes oli ebaseaduslik lõpetada uurimine ELTL artikli 108 lõike 3 alusel ja/või mitte algatada täiemahulist uurimist ELTL artikli 108 lõike 2 alusel;
                           
                        
                              b)
                           
                           
                              uurimise lõpetamine enne ametlikku uurimismenetlust võtab hagejalt tema menetluslikud õigused;
                           
                        
                              c)
                           
                           
                              kaitseõiguste rikkumine sellega, et hagejale ei antud võimalust lükata ümber Ühendkuningriigi esitatud argumente ja/või tõendeid.